CELEX: 62018TN0553
Language: da
Date: 2018-09-19 00:00:00
Title: Sag T-553/18: Sag anlagt den 19. september 2018 — Rodríguez Gómez mod Rådet

26.11.2018   
            
            
               DA
            
            
               Den Europæiske Unions Tidende
            
            
               C 427/88
            
         
      Sag anlagt den 19. september 2018 — Rodríguez Gómez mod Rådet
      (Sag T-553/18)
      (2018/C 427/116)
      Processprog: engelsk
      
         Parter
      
      
         Sagsøger: Delcy Eloina Rodríguez Gómez (Caracas, Venezuela) (ved advokaterne F. Di Gianni og L. Giuliano)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2018/901 af 25. juni 2018 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela (1) og Rådets gennemførelsesforordning (EU) 2018/899 af 25. juni 2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela (2) annulleres, for så vidt som bestemmelserne heri vedrører sagsøgeren
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om, at de anfægtede retsakter er behæftet med et åbenbart urigtigt skøn og savner præcise og samstemmende beviser.
                  
                              —
                           
                           
                              I denne forbindelse har sagsøgeren anført, at Rådet har foretaget et åbenbart urigtigt skøn vedrørende sagsøgerens funktioner og roller og ikke har fremlagt en række præcise og samstemmende beviser til støtte for sine påstande. Sagsøgeren har endvidere gjort gældende, at Rådet har undladt at foretage en korrekt bedømmelse af beviserne, eller i det mindste at en sådan bedømmelse var åbenbart urigtig.
                           
                        
            
                  2.
               
               
                  Andet anbringende om, at de restriktive foranstaltninger, der pålægges ved de anfægtede retsakter, udgør en ubegrundet og uforholdsmæssigt restriktion af sagsøgerens grundlæggende ejendomsret.
               
            
         (1)  Rådets afgørelse (FUSP) 2018/901 af 25.6.2018 om ændring af afgørelse (FUSP) 2017/2074 om restriktive foranstaltninger på baggrund af situationen i Venezuela (EUT L 160I, s. 12).
      
         (2)  Rådets gennemførelsesforordning (EU) 2018/899 af 25.6.2018 om gennemførelse af forordning (EU) 2017/2063 om restriktive foranstaltninger på baggrund af situationen i Venezuela (EUT L 160I, s. 5).